Üheks verstapostiks peab kindlasti pidama 2007. aastal Bristoli Ülikooli teadlaste tehtud analüüsi, milles pandi  ohtlikkuse järele pingeritta erinevad illegaalsed ja legaalsed sõltuvusained. Kui heroiin ja kokaiin olid mõistetavalt edetabeli tipus, siis alkohol seati koguni viiendale kohale ning tubakas üheksandale. Mitmed keelatud ained järgnesid kahele legaalsele sõltuvusainele kaugel taga. Teadlaste sõnum oli selge: kas me võime öelda, et senine liberaalne poliitika legaalsete sõltuvusainete suhtes on olnud adekvaatne? (Allikas: www.bristol.ac.uk/news/2007/5367.html).